Cleveland
        
         (historisk grevskap i England)
Store norske leksikon,Geografi,Verdens geografi,Europa,Storbritannia og Nord-Irlands geografi
Cleveland er et tidligere grevskap i Storbritannia, i den nordøstre del av England, ved Nordsjøen. Hovedstad var Middlesbrough. Cleveland ble dannet i 1974, oppløst i 1997 og omfattet deler av grevskapene Durham og Yorkshire og North Riding.
Cleveland hadde en betydelig industri langs elven Tees basert på jernmalmen som ble funnet i Cleveland Hills. Denne førte til at Middlesbrough vokste fra å være en landsby til å bli en industriby i løpet av få tiår. Teesport er fortsatt en av Storbritannias største havner, og Redcar har fortsatt mange industrianlegg selv om nye næringer har blitt viktigere i det 21. århundre. Les mer i Store norske leksikon England – lokale myndigheter Storbritannias geografi